Tôn—“ Gorymdaith Gwŷr Hariech.” 


r. Ymddeffrown, Eglwyswyr Cymru, 
Mae'r rhyfelgorn yn udganu, 
A'r gelynion yn dynesu, 
Unwn yn y gâd : 
Er mor hên yn mron a'n hanes, 
I greu rhagfarn yn y fynwes, 
Heddyw galwant yn “estrones ” 
Eglwys hoff ein gwlad : 
Gwarthus eu hystrywiau, 
Anwir eu haeriadau, 

Mae'u holl fryd, ar bob rhyw bryd— 
I'w chwalu hyd ei seiliau: 
Creulawn yw eu ffyrnig fwriad— 
Dadgysylltiad, dadwaddoliad — 
Mewn eiddigedd ac anghariad, 

Ceisiant ei sarhâd. 


Trwy yr oesau bu'n gefnogydd 
Pob gwybodaeth, moes a chrefydd, 
Ac yn wastad bu'n wyliedydd 
Gair ein Dwyfol Dad; 
Er cynddaredd ei gelynion, . 
Er cyfrwysder eu dicheiìlion, 
Llwyddo wna—ar ei hymdrechion 
Tywallt Duw eirâd: 
Eglwys ein cyndadau, 
Ymladd wnawn ei brwydrau, 
Nawdd y Nef yn darian gref 
A'i ceidw rhag pob drygau : 
Ni cha'r gelyn mo'i gwanychu, 
Nac ychwaith ei difeddiannu, 
Tra bo'i ffyddlon blant yn caru 
Eglwys Cymru fâd. 
y 

